કાંદિવલી (વેસ્ટ)ના મહાવીરનગરમાં રહેતી શ્રદ્ધાને નૉર્મલ સ્કૂલમાં ભણવા પણ મૂકી. નાના ભાઈના જન્મ પછી તેના સથવારે શ્રદ્ધાની સ્પીચ ઑર ખૂલી ગઈ અને તે પ્રૉપર્લી બોલવા લાગી. ભણવામાં તે ઍવરેજ રહી, ૬૦થી ૭૦ ટકા માર્ક મેળવી શકતી હતી. આ વર્ષે તેણે Tળ્BA એક્ઝામ આપી છે. શ્રદ્ધા દેખાવે રૂપાળી છે અને ટૅલન્ટેડ પણ છે. શ્રદ્ધાનું ડ્રૉઇંગ સારું હતું અને મેંદી મૂકવાનું તેને ગમતું હતું એથી કાંદિવલીમાં મેંદીના ક્લાસ જૉઇન કર્યા. મેંદી મૂકવામાં તે એક્સપર્ટ બનતી ગઈ એટલું જ નહીં, દુલ્હનની મેંદીમાં તે સ્પેશ્યલિસ્ટ બની ગઈ. ગયા મહિને તે ૮ જણને લઈને ૧૫૦ લોકોને મેંદી મૂકવા ગઈ હતી. આજે તેની પાસે ડિસેમ્બર સુધી મેંદીના ઑર્ડરનું ફુલ બુકિંગ છે; જેમાં નવરાત્રિથી લઈને કરવાચોથ, પયુર્ષણ સહિતના બધા જ પ્રસંગોના ઑર્ડર છે.